Omrzelo vás bývať v meste? Ak chcete vymeniť pohodlie vášho panelákového bytu za dom niekde na okraji mesta no stavať budete od základov, pozorne čítajte. Dôležité je vybrať si správny pozemok, ktorého kúpa je jedna z najnáročnejších realitných transakcií. Kúpa pozemku je kúpa do budúcnosti, preto sa uistite, že si na výber necháte dostatok času a pozemkom sa naozaj rozumiete. Ak to tak nie je, oslovte realitnú kanceláriu, ktorá sa problematike naplno venuje a jej tím má dostatočné skúsenosti.
Územno-plánovacie informácie
Ako prvé by ste mali zájsť na obecný úrad a preveriť si územno-plánovaciu informáciu. Mali by ste zistiť, čo a do akej výšky môžete na danom pozemku postaviť, aké percento zastavanosti určujú predpisy, kde môžete stavať, či pozemok nezasahuje do ochranných pásiem alebo pamiatkových zón.
Inžinierska siete a komunikácie
Blízkosť vášho pozemku k inžinierskym lokalitám a komunikáciám má výrazný vplyv na cenu pozemku. Čím bližšie ste, tým je cena vyššia. Jednoduchosť pripojenia k plynu, centrálnej elektrickej sieti, kanalizácii, internetu, to všetko je zahrnuté v cene a lukratívnosti pozemku. Pripojenie to však nezaručuje a vy si podrobnosti z hľadiska kapacít budete musieť u dodávateľov preveriť.
Pozemok a jeho šírka
Ak zvažujete kúpu pozemku v novej lokalite zástavby, rozmery pozemkov sú pravidelné. U starších domov v obciach je výmera pozemku často vysoko nad 1000 m2. No šírka pozemku spravidla neprekročí 12-15 metrov. Dom by mal byť osadený tak, aby bol dodržaný minimálny odstup od hranice pozemku. Vzdialenosť rodinných domov od spoločných hraníc musí byť minimálne 2 metre. Vzájomná vzdialenosť domov nesmie byť menšia ako 4 metre v stiesnených územných podmienkach, no pravidlom je, že na žiadnej z protiľahlých častí stien nie sú okná obytných miestností. Ak sú okná umiestnené na týchto stenách, vzdialenosť sa predlžuje na minimálne 7 metrov. Bližšie k hranici pozemku sa však dostanete len so súhlasom vlastníkov okolitých pozemkov.
Cesta za kúpou pozemku je kľukatá a časovo náročná. Doprajte si ho preto dostatok a poraďte sa s odborníkmi, ktorí vám pomôžu spraviť prvý krok k výstavbe vašej rodinnej budúcnosti.